Qui és Anna Aguilar-Amat?
Anna Aguilar-Amat (nom complet: Anna d'Aguilar-Amat i Castillo; Barcelona, 31 de gener de 1962) és una poeta i assagista catalana, investigadora i professora universitària de Terminologia aplicada a la Traducció i Lingüística. Estudià Filologia Hispànica a la Universitat Autònoma de Barcelona (UAB) i es doctorà en Lingüística l'any 1993. Des de llavors ha estat vinculada al món de la investigació acadèmica en els camps de la lingüística, la lexicosemàntica, la terminologia i la traducció. Actualment és professora titular al Departament de Traducció i Interpretació de la UAB, on ensenya terminologia aplicada a la traducció i eines per a la traducció automàtica.
A la UAB, ha sigut una de les fundadores i la presidenta des del 2003 del col·lectiu de poesia QUARKpoesia, vinculat al Departament de Traducció i d'Interpretació de la UAB i a l'associació cultural Cultura en Viu (UAB). El col·lectiu treballa per a la promoció de poetes i escriptors poc coneguts en llengües poc traduïdes, com també per a l'intercanvi d'idees i obres poètiques. Intenta promoure poetes en llengua catalana i establir intercanvis amb poetes d'altres llocs del món. QUARKpoesia és una entitat bessona de l'Aula de Poesia de Barcelona.
La seva poesia figura en un nombre d'antologies de poesia catalana. Ha estat traduïda a l'anglès, l'àrab, el castellà, l'eslovè, el finès, el francès, l'italià, el macedònic, el sard, i l'ucraïnès. El 2016 va fer una residència literària de tres setmanes a la Ledig House de Nova York.
Anna Aguilar-Amat està antologada com a poeta als següents reculls, entre altres:
Alguns assaigs (llista incompleta):
Una poeta i assagista catalana, investigadora i professora universitària.